ઉપરની યાદી હજુ લંબાવી શકાય તેમ છે, પણ સેમ્પલ માટે આટલું પર્યાપ્ત છે. આ બધું જ ક્રૅડિટ પર મેળવવા મારે બૅન્કના કાર્ડની ક્યારેય જરૂર પડી નહોતી. અલબત્ત, એ વખતે જો બૅન્કનું ક્રેડિટ કાર્ડ મને મળ્યું હોત તો મારી પાસે કદાચ ફ્લૅટને બદલે આજે બંગલો હોત અને સ્કૂટરને બદલે ગાડી હોત ! જોકે, મને આવું કાર્ડ આપનાર બૅન્ક, આ જ કારણે કદાચ આજે ન પણ હોત ! હવે જ્યારે નાણાકીય વ્યવહારોમાંથી તદ્દન નિવૃત્ત થઈ ગયો છું ત્યારે બૅન્ક મને ક્રેડિટ કાર્ડ આપી રહી છે એને તે પણ મફત ! કવિએ નસીબ માટે કહ્યું છે ને – ‘ન માગે દોડતું આવે, રહે એ દૂર માગે તો !’ – એ કેટલું સાચું છે !